Robert Stigell

Robert Konstantin Stigell (14. toukokuuta 1852 Viapori (Suomenlinna) – 1. joulukuuta 1907) oli suomalainen kuvanveistäjä. Hänen tunnetuin veistoksensa on Helsingin Tähtitorninvuorella sijaitseva 4,5 metriä korkea pronssinen Haaksirikkoiset-patsas.

Elämäkerta
Stigellin vanhemmat olivat merikapteeni Alexander Mury ja Carolina Wilhelmina Hidström. Äidin mentyä naimisiin vuonna 1855 kivenhakkaajamestari Henrik Johan Stigellin kanssa, sai Robert isäpuolensa sukunimen. Robert Stigell lähetettiin 15-vuotiaana kivenhakkaajan oppiin Pietariin ja opiskeli siellä myös piirustusta. Hän kävi Suomen Taideyhdistyksen piirustuskoulua vuosina 1869–1870 ja opiskeli sitten St. Luca-akatemiassa Roomassa vuosina 1872–1876 sekä École des Beaux-Arts-koulussa Pariisissa vuosina 1876–1878. Stigell asui lähes 20 vuotta Pariisissa.

pienoiskuva|upright|left|Nuori Stigell kuvanveisto-opiskelijana vuonna 1875 Roomassa

Stigellin työt liittyvät realismiin ja barokkiin. Teoksissaan hän harrasti voimakkaita liikemotiiveja.Otavan Iso Fokus, Osa 6, s. 3920, Otava 1974 

 Teokset 
 Linkooja, 1877
 Jousimies, 1887
 Väinämöinen ja Ilmarinen, 1888, Vanha ylioppilastalo, Helsinki
 Atlantit-julkisivuveistokset, 1889, Vakuutusyhtiö Kalevan talo, Helsinki
 Taide ja Tekniikka -julkisivuveistokset, 1891, Huberin talo, HelsinkiTuhoutuneen Taiteen Museoyhdistys ry: Huberin talo 
 Haaksirikkoiset, pronssi, 1898, Tähtitorninvuori, Helsinki
 Kehruu ja Metsästys -julkisivuveistokset, 1900, Lundqvistin liiketalo, Aleksanterinkatu 13, Helsinki
 Kumpi voittaa?, pronssi, 1901
 Herman Frithiof Antellin rintakuva, pronssi, 1904
 Karhut, 1906, vuolukivi, Aulangon puisto, Hämeenlinna.

 Palkinnot 
 Pietarin taideakatemian arvonimi "Ensiluokan taiteilija" 1878
 Pariisin maailmannäyttelyn kultamitali, 1900 (Haaksirikkoiset-patsaasta)

Kuvia teoksista

 Lähteet 
 Suomen kuvataiteilijat-verkkomatrikkeli
 Helsingin julkiset veistokset: Haaksirikkoiset 
 Helsingin julkiset veistokset: Atlantit 
 Helsingin julkiset veistokset: Kehruu ja Metsästys 

Viitteet

 Aiheesta muualla 

 Robert Stigellin elämäkerta Kansallisbiografiassa
 Haaksirikkoisten patsaan luoja. Robert Stigellin kuoleman 25-vuotismuisto, Suomen Kuvalehti, 3.12.1932, nro 49, s. 30, Kansalliskirjaston digitaaliset aineistot

Luokka:Suomalaiset kuvanveistäjät
Luokka:Vuonna 1852 syntyneet
Luokka:Vuonna 1907 kuolleet